Source: http://www.ucps.sk/Osobitne_vychodisko_sportu_1_Iny_pracovnopravny_vztah
Timestamp: 2020-06-05 11:51:32+00:00
Document Index: 1757418

Matched Legal Cases: ['§ 1', '§ 1', '§ 49', '§ 49', '§ 25', '§ 23']

UčPS - Osobitné východisko športu 1 - Iný pracovnoprávny vzťah
Osobitné východisko športu 1 - Iný pracovnoprávny vzťah NEPREČÍTANÉ
15.04.2020, JUDr. Peter Sepeši
TÉMATICKÉ OBLASTI: Azylové a cudzinecké právo,	Finančné právo,	Pracovné právo,	Právo sociálneho zabezpečenia,	Správne právo procesné,	Športové právo
PRÁVNE INŠTITÚTY / TÉMY: Zákon o športe,	Zmluvé vzťahy športových odborníkov,	COVID-19,	Pracovnoprávne vzťahy športovcov,	Zmluvné vzťahy športovcov
POJMY: osobitné východisko športu,	zmluvný vzťah,	zákonník práce,	zákon o službách zamestnanosti,	pobyt cudzinca,	krízové opatrenia
Prinášame prvé právne východisko, ktoré je dôvodom, pre ktorý sa na šport nevzťahujú niektoré dôležité všeobecné krízové opatrenia (využívajúce inštitúty zákona č. 5/2004 Z. z. o službách zamestnanosti).
O to viac, že šport nie je odvetvím, od ktorého sa očakáva tvorba ekonomického zisku (drvivá väčšina má právnu formu občianskeho združenia a takmer všetky subjekty sú priebežne "dotované" dotáciami, pôžičkami, darmi a príspevkami svojich podporovateľov a členov) a teda objektívne nemôžme očakávať ani to, že z tzv. lepších čias budú mať športové subjekty "zarobené či našetrené na horšie časy", pretože ich úlohou v spoločnosti je tvoriť úplne iné hodnoty - peniazmi nevyčísliteľné.
Osobitné východisko športu 1 - Iný pracovnoprávny vzťah:
Zákon č. 440/2015 Z. z. o športe a o zmene a doplnení niektorých zákonov:
(1) Zmluvný vzťah založený zmluvou o profesionálnom vykonávaní športu sa považuje za ný pracovnoprávny vzťah.25) … (odkaz na § 1 ods. 3 Zákonníka práce)
(8) Zmluvný vzťah založený zmluvou o výkone činnosti športového odborníka sa považuje za iný pracovnoprávny vzťah.25) … (odkaz na § 1 ods. 3 Zákonníka práce)
"(2) Závislá práca je práca vykonávaná vo vzťahu nadriadenosti zamestnávateľa a podriadenosti zamestnanca, osobne zamestnancom pre zamestnávateľa, podľa pokynov zamestnávateľa, v jeho mene, v pracovnom čase určenom zamestnávateľom.
(3) Závislá práca môže byť vykonávaná výlučne v pracovnom pomere, v obdobnom pracovnom vzťahu alebo výnimočne za podmienok ustanovených v tomto zákone aj v inom pracovnoprávnom vzťahu. Závislá práca nemôže byť vykonávaná v zmluvnom občianskoprávnom vzťahu alebo v zmluvnom obchodnoprávnom vzťahu podľa osobitných predpisov."
Z uvedenej právnej úpravy vyplývajú 3 množiny pracovnoprávnych vzťahov:
OBDOBNÝ PRACOVNÝ VZŤAH (policajti, hasiči, vojaci)
INÝ PRACOVNOPRÁVNY VZŤAH (profesionálni športovci § a športoví odborníci § 49a)
(1) Zamestnanec na účely tohto zákona je fyzická osoba v pracovnom pomere5) alebo v obdobnom pracovnom vzťahu.6)
Zákon č. 5/2004 Z. z. sa nevzťahuje na profesionálnych športovcov a športových odborníkov (§ 49a ZoŠ) v inom pracovnoprávnom vzťahu preto, aby sa na voľné miesto futbalistu, hokejistu, basketbalistu alebo trénera v klube nemusela robiť ponuka voľného pracovného miesta cez úrad práce (z pohľadu osobitosti športu neprimeraná požiadavka).
Ďalším vecným dôvodom je, aby pri športovcoch a športových odborníkoch (tréneroch) prichádzajúcich z cudziny ako "štátny príslušník tretej krajiny, ktorý nie je podnikateľom" bol možný osobitný režim povolenia "prechodného pobytu na účel osobitnej činnosti" - za účelom vykonávania "športovej činnosti" (§ 25 ods. 1 písm. c) zákona č. 404/2011 Z.z. o pobyte cudzincov), vzhľadom na osobitnú povahu športu.
Pri právnej úprave „prechodného pobytu na účely zamestnania” v § 23 ods. 1 zákona č. 404/2011 Z. z. o pobyte cudzincov sa odkazuje na postup podľa zákona č. 5/2004 Z. z., ktorý je pre šport, vzhľadom na jeho osobitosti nevhodný.